ACORD DE COOPERARE
Semnat între Camera de Comerţ şi Industrie a Republicii Moldova, Filiala Orhei,                 şi Consiliul RaionalRezina










12 februarie2015
Camera de Comerţ şi Industrie aRepubliciiMoldova,Filiala Orhei, (încontinuare - Camera), în persoana Directorului Filialei Orhei a CCI RM, Vitalie Boico, pe de o partesiConsiliul Raional Rezina , în persoanaPresedintelui, dna Eleonora Graur , pe de altă parte, numiţi în continuare Părţi, au încheiat acest Acord decooperare ce cuprinde:

Articolul 1. Declaraţia de intenţii şi garanţiile îndeplinirii acestora
Părţile confirmă interesul lor comun asupra prezentului Acord de cooperare în vederea implementării Agendei Nationale de Business (ANB) si a Agendei Locale de Business (ALB),  care au ca scop iniţiative comune cu scopul promovării unui mediu favorabil, stabil şi modern de afaceri în RM, obţinerea unui statut de economie funcţională pentru Republica Moldova, în condiţiile respectării dreptului inalienabil de proprietate, crearea unor mecanisme adecvate de consultare, interacţiunea şi reprezentare sectorului privat, creşterea gradului de competitivitate a economiei naţionale, în procesul integrării RM în economia mondială şi apropierea sa de piaţa UE;

Părţile garantează respectarea confidenţialităţii asupra unor înţelegeri şi discuţii agreate între Părţi în cuprinsul prevederilor acestui Acord de cooperare.

Articolul 2. Obiectul acordului
2.1. Pornind de la scopurile statutare şi obiectivele definite de Părţi pentru crearea unui mediu liber, favorabil şi deschis dezvoltării antreprenoriatului în RM, Părţile au convenit de comun acord să coopereze pe următoarele domenii de activitate:

· Părţile vor contribui în mod efectiv la organizarea unor organisme comune de cooperare: Comisii Consultative, Grupuri de lucru, etc. pe mai multe aspecte importante pentru dezvoltarea şi consolidarea businessului mic şi mijlociu, cu scopul de a evalua deficienţele existente şi de a furniza analize competente, informaţii utile, asistenţă tehnică şi metodologică la ameliorarea mediului de afaceri în RM;
· părtile vor coopera la elaborarea Agendei Locale de Business si Agendei Nationale de Business, prin informarea privind prioritătilesi planurile de actiuni, coordonarea si contributii reciproce la dezvoltarea si promovarea celor două mecanisme; 
· Părţile vor asigura participarea sistematică şi organizată a reprezentanţilor lor în cadrul organelor de conducere, înfiinţate în acest scop, în vederea discutării, analizei şi documentării plenare asupra unor aspecte vitale pentru implementarea prezentului Acord;

· Părţile vor constitui şi sprijini funcţionarea unor structuri consultative, având menirea de a oferi asistenţă calitativă businessului mic şi mijlociu din raioanele administrate , pe diferite domenii de activitate;

· Părţile vor asigura efectuarea unui schimb sistematic şi operativ de opinii, idei, concepţii, informaţii, materiale de analiză, etc., cu scopul creării unui mecanism eficient de consolidare a forţelor ce sprijină dezvoltarea antreprenoriatului în RM, întărirea resurselor analitice şi de promovare a poziţiilor agreate, în susţinerea principiilor antreprenoriatului liber şi economiei funcţionale de piaţă;

· Părţile vor conveni asupra elaborării şi prezentării unor poziţii consolidate pe subiecte majore ale mediului de afaceri, în special pe problemele care afectează funcţionarea eficientă şi reglementarea judicioasă a dezvoltării antreprenoriatului liber în RM:

· Părţile vor efectua în mod sistematic planificarea acţiunilor comune, pe toate domeniile de activitate, prevăzute în acest Acord.
2.2. Realizarea activităţilor menţionate în p.2.1. al acestui Acord de cooperare are loc astfel:

· susţinerea unei strânse interacţiuni între Părţi în ceea ce priveşte comunicarea cu reprezentanţii organelor administraţiei centrale şi al altor autorităţi de reglementare pe problemele ce ţin de reglementarea mediului de afaceri, dezvoltarea durabilă a businessului mic şi mijlociu în RM;

· participarea plenară în cadrul unor grupuri de lucru, comisii consultative, precum şi alte structuri de interacţiune şi evaluare, înfiinţate şi agreate de către Părţi, funcţionând pe baze voluntare, care nu solicită încheierea unor contracte de muncă;

· organizarea comună şi desfăşurarea unor conferinţe, seminare, forumuri şi mese rotunde;

· organizarea unei interacţiuni eficiente cu reprezentanţi ai businessului mic şi mijlociu, cu structurile lor asociative şi alte autorităţi ce susţin funcţionarea sectorului privat pe plan local şi regional, cu autorităţi publice locale şi centrale;

· crearea şi susţinerea unei infrastructuri de coordonare a eforturilor comune, organizarea unor activităţi comune legate de extinderea tipurilor de servicii, creşterea calităţii lor, acordate reprezentanţilor businessului mic şi mijlociu;

· organizarea unor şedinţe comune de coordonare şi evaluare a rezultatelor cooperării între Părţile semnatare ale prezentului Acord.
Articolul 3. Obligaţiile părţilor
În corespundere cu prevederile Acordului, Părţile semnatare se obligă:
3.1. Să delege reprezentanţii lor în cadrul unor organe de lucru, comisii consultative, Grupe de Lucru , precum şi orice alte structuri deliberative convenite de părţi în temeiul prezentului Acord, pe baze voluntare, care să întrunească calificarea necesară şi nivelul de pregătire suficient pentru atingerea obiectivelor trasate;

3.2. Să prezinte în termenii conveniţi şi în timp util, în cadrul prevederilor Acordului prezent, informaţia necesară pentru realizarea unor sarcini comune şi obiective agreate;

3.3. Să pregătească avize, recomandări, propuneri, informaţii analitice, precum şi alte materiale necesare pentru evaluarea situaţiei curente şi priorităţilor în dezvoltarea businessului mic şi mijlociu, în scopul pregătirii unor poziţii consolidate a Părţilor;

3.4. Să asigure acordarea de sprijin logistic şi informativ reciproc în vederea organizării unor activităţi în vederea dezvoltării mediului favorabil pentru business în raioanele mentionate;

3.5. Să respecte confidenţialitatea informaţiilor şi discuţiilor pe care Părţile le vor purta în cadrul realizării prezentului Acord, cu excepţia cazurilor în care Părţile vor decide asupra caracterului public al comunicatelor de presă, care reflectă poziţia lor comună;

3.6. Să pună la dispoziţia celeilalte Părţi toată informaţia necesară pentru îndeplinirea unor sarcini şi obiective, definite de comun acord, în temeiul prevederilor prezentului Acord;

3.7. Să informeze în scris şi în timp util, asupra unor noi domenii de activitate, proiecte şi iniţiative lansate de una dintre Părţi, care poate afecta îndeplinirea prevederilor Acordului prezent.
Articolul 4. Durata Acordului
4.1. Acordul prezent va intra în vigoare la data semnării sale de către Părţi şi va fi valabil până când una dintre Părţi nu va solicita unilateral anularea sa;

4.2. Acordul prezent poate fi anulat la iniţiativa oricărei dintre Părţi, iar în acest scop, Partea care intenţionează să denunţate Acordul va informa cealaltă Parte, cu cel puţin 2 luni înainte ca acest Acord să-şi piardă valabilitatea;
4.3. În cazul în care anumite prevederi ale Acordului vor fi anulate ori suspendate în corespundere cu decizia unei autorităti competente în domeniu, Părtile se obligă să introducă în Acordul prezent corectările necesare, care să reflecte într-o măsură mai adecvată intentiilesi vointa acestora, confirmate prin semnarea Acordului. 
Articolul 5. Dispozitii finale
5.1. Prezentul acord este semnat în două (2) exemplare identice, care au putere egală, câte un exemplar pentru fiecare parte semnatară. 

5.2. Modificările si completările la prezentul Acord pot fi efectuate doar cu acordul ambelor Părti, în formă scrisă si în conditiile prevăzute mai sus.

5.3. Toate anexele, completările si procesele verbale, elaborate în corespundere cu prevederile Acordului prezent vor deveni o parte integrantă a sa. 

Semnăturile Părtilor:
Vitalie Boico____________                             Eleonora Graur  _______________

Director al Filialei Orhei a CCI a RM               Președintele raionalui Rezina
